cyanic-selkie/wikianc huggingface dataset:
Boston
Historia
Bostonista tuli 1700-luvulla siirtokuntien vastarinnan keskittymä. Kaupungissa tapahtuivat 1770 Bostonin verilöyly ja 1773 Bostonin teekutsut. Englanti vastasi tapahtumiin nopeasti ja asetti kaupungin sotilashallintoon. Lisäksi satama saarrettiin. Sons of Liberty -vastarintaliike alkoi levittää sanomaa Bostonista, ja siirtokunnat alkoivat pian yhdistyä englantilaisia vastaan. Boston oli myös merkittävässä asemassa Yhdysvaltain vapaussodassa. Bostonilaiset aiheuttivat Bunker Hillin taistelussa englantilaisille merkittäviä tappioita. 1800-luvun alussa Ranskaa vastaan käydyt sodat haittasivat kaupankäyntiä, ja kaupungin talous suuntautui ulkomaankaupan sijasta teollisuuteen. Väkiluku kasvoi voimakkaasti 1820-luvulla Euroopasta tulleen siirtolaisaallon myötä.
Boston kehittyi 1800-luvun alussa Yhdysvaltain tieteen ja taiteen keskukseksi. Kaupungin toinen pormestari Josiah Quincy kehitti koulutusta ja teki kaduista turvallisempia ja puhtaampia. Ralph Waldo Emersonin transsendentalistinen liike näkyi esimerkiksi Nathaniel Hawthornen kirjoissa ja Henry David Thoreaun ajatuksissa. Runous, maalaustaide, arkkitehtuuri ja tiede kukoistivat kaupungissa, minkä ansiosta kaupunkia alettiin kutsua ”Amerikan Ateenaksi”. Transsendentalisen liikkeen lisäksi Boston oli abolitionismin keskus. New England Anti-Slavery Society perustettiin kaupungissa 1832. Sisällissodan aikana kaupunki oli merkittävä armeijan satamapaikka.
Teollistuminen muutti Bostonia huomattavasti 1800-luvun puolivälissä, ja kaupungista tuli Uuden-Englannin rautatieliikenteen solmukohta. Kaupunki rikastui teollisuudellaan. Kaupunkia laajennettiin valtaamalla maata merestä, ja siihen liitettiin viereiset Roxbury, Dorchester, Brighton ja Charlestown. Lisäksi kaupunkiin perustettiin kuvataidemuseo ja sinfoniaorkesteri. Monien Yhdysvaltain teollisuuskaupunkien tavoin Bostonin talous kärsi maailmansotien välissä. Ensin kieltolaki teki lopun rommiteollisuudesta ja sitten iski 1930-luvun lama.
Bostonin väkiluku nousi toisen maailmansodan jälkeen huippuunsa, ja se oli 801 000 vuonna 1950. Kaupungin infrastruktuuri oli kuitenkin vanhaa, ja verojen nostaminen aiheutti valkoisen keskiluokan muuton ympäröiviin esikaupunkeihin. Kaupungin uudistamiseksi perustettiin 1957 Boston Redevelopment Authority. Ryhmän työn ansiosta kaupunkiin nousi muun muassa Prudential Tower, uusi hallintokeskus ja ostoskeskuksia. Lisäksi esimerkiksi monia naapurustoja uudistettiin.
15. huhtikuuta 2013 Bostonissa tapahtui Bostonin maratonin aikana terrori-isku, jossa kuoli kolme ihmistä ja yli sata loukkaantui.
Talous
Bostonin collegeilla ja yliopistoilla on tärkeä vaikutus kaupungin ja alueen talouteen. Ne eivät vain työllistä, mutta myös houkuttelevat korkean teknologian teollisuutta kaupunkiin ja lähialueille, kuten ohjelmisto- ja laiteyrityksiä sekä bioteknologiayrityksiä.
Bostonissa eniten työllistävät alat ovat terveydenhuolto, vakuutus- ja pankkitoiminta sekä korkeakoulutus. Nämä kolme tarjoavat noin kolme neljäsosaa työpaikoista. Vuonna 2011 Bostonissa oli 111 yksityistä yritystä, jotka työllistivät yli 500 henkeä. Suurin työnantaja oli Massachusettsin sairaala 14 000 työpaikallaan, toiseksi suurin Harvardin opetussairaala BWH (Brigham and Women’s Hospital), jossa oli 11 600 työpaikkaa, ja kolmantena Bostonin yliopisto (9 300 työpaikka).
Eric Heiden
Eric Arthur Heiden (s. 14. kesäkuuta 1958) on yhdysvaltalainen pikaluistelun viisinkertainen olympiavoittaja Lake Placidin kisoista 1980. Nykyään Heiden toimii ortopedinä.
Heiden voitti Lake Placidissa kaikki viisi miesten luistelumatkaa (500, 1 000, 1 500, 5 000 ja 10 000 metriä). Hän oli ensimmäinen luistelija, joka sai yksissä kisoissa viisi kultamitalia. Hän oli myös ensimmäinen urheilija, joka voitti viisi kultaa henkilökohtaisista lajeista yksissä kisoissa. Kaiken lisäksi Heiden luisteli jokaisella matkalla uuden olympiaennätyksen ja paransi 10 000 metrin maailmanennätystä 6,2 sekunnilla.
Ericin sisko Beth Heiden oli myös Lake Placidin kisojen luistelumitalisti. Hän voitti pronssia, joten Heidenin sisarukset nappasivat puolet Yhdysvaltain mitalisaaliista.
Lemin koulumänty
Koulumänty sai nimensä siitä että sen luona valmistauduttiin vainajan arkun saattamiseen hautausmaalle. Maaseutupitäjissä vainajan arkkua säilytettiin kotona useimmiten riihessä tai aitassa siihen saakka kunnes arkku tuotiin kirkolle hautaansiunausta varten. Kirkonkellojen alkaessa soittaa arkkua lähdettiin kantamaan koulumännyn luota haudalle saattoväen seuratessa. Tätä sanottiin Lemillä koulunkäynniksi ja siitä myös koulumänty sai nimensä. Kyseessä oli vanha kiertoilmaisu hautajaisille.
Eric Heiden
Lyhyen pikaluistelu-uransa aikana Heiden ehti lisäksi voittaa kolme yleisluistelun maailmanmestaruutta ja neljä peräkkäistä sprinttereiden maailmanmestaruutta vuosina 1977–1980.
Boston
Liikenne
thumb|Bostonin metron punaisen linjan juna. Bostonin lentoasema, viralliselta nimeltään kenraali Edward Lawrence Loganin kansainvälinen lentoasema tai vain Loganin kansainvälinen lentoasema, on Yhdysvaltojen 19:nneksi vilkkain lentoasema, jonka läpi kulkee vuosittain 27 miljoonaa matkustajaa. Se perustettiin vuonna 1923.
Eric Heiden
Luistelu-uransa jälkeen Heiden kilpaili pyöräilyssä ja osallistui Ranskan ympäriajoon vuonna 1986.
Boston
Liikenne
Kotimaan liikennettä varten kaupungissa on kolme rautatieasemaa. Eteläisin asema toimii myös linja-autoasemana.
Bostonin metropolialueen joukkoliikennettä hoidetaan linja-autoilla, metrolla ja paikallisjunilla. Liikennelaitoksella eli MBTA:lla (Massachusetts Bay Transportation Authority) on myös yhteysaluksia, jotka kuljettavat matkustajia vesitse Hinghamista, Quincystä ja Hullista keskustaan. Yli 300 000 ihmistä käy päivittäin Bostonissa töissä. Pormestari on pyrkinyt edistämään myös pyöräilyn suosiota.
Väestö
Bostonin asukasluku oli vuoden 2010 väestönlaskennan mukaan 617 594 ja vuoden 2017 arvion mukaan 685 094. Bostonin metropolialueen asukasluku oli vuonna 2010 yhteensä 4 552 402. Suur-Bostonin metropolialue on levittäytynyt viiteen piirikuntaan Massachusettsissa ja kahteen New Hampshiressä ja se oli Yhdysvaltain 10:nneksi suurin metropolialue. Bostonin kaupungin asukkaista 53 % oli vuonna 2010 taustaltaan valkoisia, 25,4 % afroamerikkalaisia, 9,3 % aasialaisia ja 19 % latinoja. Kaupungin asukkaista ulkomailla oli syntynyt 27,6 % ja 37,1 % puhui kotonaan jotakin muuta kieltä, kuin englantia.
Urheilu
thumb|upright|[[Boston Red Soxien baseball-ottelu Fenway Parkilla.]]
Vasara ja hiljaisuus
Taiteilijana Siukonen käsittelee aihettaan sisältäpäin. Käsillä tekeminen on hänen mukaansa usein sanatonta eikä sitä voi edes sanallisesti teoretisoida. Työkalun käyttöön sen teorian hallitsemisesta ei ole paljon apua. Sen olemuksen ymmärtää vasta tekemisen kautta.
Siukonen on tutkinut filosofien Heideggerin, Wittgensteinin ja Lévi-Straussin ajatuksia työn tekemisestä.
Kriitikko Timo Valjakka toteaa kirja-arvostelussaan, että teos on viime aikojen taidekirjallisuuden parhaimmistoa. Hän luonnehtii Siukosta sivistyneeksi ja mukaansatempaavaksi kirjoittajaksi. Teoksen kuvituksena on kuvia kuvanveistäjien työhuoneista.
Hanna Helavuori nostaa teoksen esimerkiksi siitä, millaista taiteen tutkimuksen tulisi olla: seesteistä ja kirkasta.
Perussuomalaisten Varsinais-Suomen piiri
Perussuomalaisten Varsinais-Suomen piiri on Varsinais-Suomen vaalipiirissä toimiva perussuomalaisten piiriyhdistys. Piirin hallituksen puheenjohtaja on Jyrki Åland ja piirisihteeri on Kasper Holtari.
Vuoden 2012 kuntavaaleissa perussuomalaiset sai Varsinais-Suomessa 10,4 % äänistä ja oli Varsinais-Suomessa neljänneksi suurin puolue äänimäärältään.
Matrix (elokuva)
Matrix (The Matrix) on yhdysvaltalainen tieteiselokuva, jonka ohjasivat ja käsikirjoittivat Wachowskin sisarukset. Elokuvan ensi-ilta oli Yhdysvalloissa 31. maaliskuuta 1999, ja sen pääosissa esiintyvät Keanu Reeves, Laurence Fishburne, Carrie-Anne Moss ja Hugo Weaving.
Perussuomalaisten Varsinais-Suomen piiri
Vuoden 2017 kuntavaaleissa perussuomalaiset sai Varsinais-Suomessa 7,8 % äänistä ja oli Varsinais-Suomessa kuudenneksi suurin puolue äänimäärältään.
Vuoden 2021 kuntavaaleissa perussuomalaiset sai Varsinais-Suomessa 14,8 % äänistä ja maakunnan kunnanvaltuustoihin 125 paikkaa. Perussuomalaiset nousi äänimäärältään kolmanneksi ja paikkamäärältään neljänneksi suurimmaksi puolueeksi maakunnassa.
Matrix (elokuva)
Elokuva sisältää viittauksia muun muassa Platonin luolavertaukseen. Elokuva hämmästytti katsojia ennennäkemättömillä erikoistehosteillaan. Sen tunnetuin erikoisefekti oli still-kameroilla toteutettu bullet time -hidastus. Elokuva palkittiin neljällä Oscar-palkinnolla parhaasta leikkauksesta (Zach Staenberg), parhaasta äänityksestä (John T. Reitz, Gregg Rudloff, David E. Campbell, David Lee), parhaista äänitehosteista (Dane A. Davis) ja parhaista kuvatehosteista (John Gaeta, Steve Courtley,   Janek Sirss, Jon Thum).
Perussuomalaisten Varsinais-Suomen piiri
Vuoden 2011 eduskuntavaaleissa perussuomalaiset oli 18,1 % kannatuksella vaalipiirin kolmanneksi suurin puolue ja sai eduskuntaan Varsinais-Suomesta kolme kansanedustajaa: Kike Elomaa, Lauri Heikkilä ja Maria Lohela. Heistä tuli samalla puolueen historian ensimmäiset Varsinais-Suomen vaalipiiristä valitut kansanedustajat.
Vuoden 2015 eduskuntavaaleissa perussuomalaiset nousi vaalipiirin toiseksi suurimmaksi puolueeksi 19,3 % kannatuksella. PS:n listalta valittiin toiselle kaudelle eduskuntaan Kike Elomaa ja Maria Lohela sekä uutena Ville Tavio. Eduskuntavaalien ehdokasasettelua varten toteutettiin vuonna 2014 koko piirin alueella jäsenäänestys, mutta äänestyksen tulokset olivat lähinnä neuvoa antavia. Tuomas Tähti ja Kari Salminen jätettiin pois ehdokaslistalta, vaikka he olivat Varsinais-Suomessa jäsenäänestyksessä kymmenen eniten ääniä saaneen joukossa.
Matrix (elokuva)
Matrix oli ensimmäinen merkittävä DVD-julkaisu, ja se nousi vuonna 2001 kaikkien aikojen myydyimmäksi DVD:ksi.
Perussuomalaisten Varsinais-Suomen piiri
Vuoden 2019 eduskuntavaaleissa perussuomalaiset oli vaalipiirin suurin puolue 19,1 % kannatuksella. Perussuomalaisista valittiin eduskuntaan Ville Tavio, Kike Elomaa ja uusina Mikko Lundén ja Vilhelm Junnila.
Vuoden 2023 eduskuntavaaleissa PS sai Varsinais-Suomesta neljä paikkaa, kuten edellisellä kerralla. Tavio, Junnila, Elomaa ja Lundén valittiin vaaleissa jatkokaudelle.
Matrix (elokuva)
Elokuva sai vuonna 2003 kaksi jatko-osaa, Matrix Reloaded ja Matrix Revolutions. Vuonna 2021 elokuvasarjaan ilmestyi neljäs osa The Matrix Resurrections. Elokuvan maailmaan sijoittuvat myös yhdeksästä animaatiojaksosta koostuva Animatrix sekä tietokonepelit Enter the Matrix, The Matrix Online ja The Matrix: Path of Neo.
Juoni
Elokuvan alkupuolella Neo kohtaa Morpheuksen, joka kertoo hänelle karun totuuden; maailma, jota ihmiset pitävät totena, onkin epätodellinen, ”Matrixina” tunnettu eräänlainen virtuaalimaailma. Se on todellisuuden epäinhimillisten voimien luomus, ja todellisuudessa ihmiset on kytketty valtaisiin voimalaitoksiin tuottamaan sähköenergiaa julmille koneille.
Morpheus uskoo Neon olevan salaperäinen ”Valittu”, joka tuhoaisi Matrixin, lopettaisi todellisessa maailmassa raivoavan sodan ihmisten ja koneiden välillä sekä vapauttaisi koko ihmiskunnan Matrixin vallasta.
Elokuvan aikana Morpheus joutuu agenttien – Matrixia vartioivien ihmishahmoisten tietokoneohjelmien – vangiksi ja hänet viedään pilvenpiirtäjään kuulusteluja varten. Neo ja Trinity lähtevät pelastamaan ystäväänsä ja lopulta onnistuvat tehtävässään, mutta Neo saa kimppuunsa agenttien johtajan Smithin.
Lopulta Smith ampuu Neon, mutta Trinity tunnustaa rakastavansa Neoa. Neo herää henkiin "Valittuna", tuhoaa Smithin ja palaa takaisin ystäviensä luokse.
Tarina jatkuu kuusi kuukautta myöhemmin sijoittuvassa Matrix Reloadedissa.
Kuvauspaikat
The Matrix tuotettiin yhteistyössä Warner Bros. -studioiden ja Australian Village Roadshow Picturesin kanssa, mutta lähes kaikki kohdat kuvattiin 20th Century Foxin studioilla Sydneyssä Australiassa ja myös itse kaupungissa. Tunnistettavia kohteita ei kuvattu, jotta saatiin vaikutelma tavallisesta amerikkalaisesta kaupungista. Sydney Harbour Bridge, Anzac-silta, AWA Tower, Martin Place ja Commonwealth Bank tehtiin näkymättömiksi. Metroasema-kohdat kuvattiin Chicagossa Illinoisissa, ohjaajien kotikaupungissa, ja paikkojen nimet (Adams Street Bridge, Wells and Lake, Wabash and Lake) ovat myös Chicagosta.
Elokuvan alussa esiintyvää ulkokattoa, jota Trinity käyttää paetakseen Agentti Jonesia, käytettiin aikaisemmin vuoden 1998 elokuvassa Dark City.
Roolijako
Neon rooliin ohjaajien ensimmäinen valinta oli Johnny Depp, mutta Warner Bros. halusi joko Val Kilmerin tai Brad Pittin. Kun nämä kieltäytyivät, valinta osui Johnny Deppiin ja sitten studion painostuksesta Keanu Reevesiin. Muita ehdokkaita rooliin olivat David Schwimmer ja Tom Cruise.
Roolista kieltäytyivät Ewan McGregor (päärooli elokuvassa Tähtien sota: Episodi I – Pimeä uhka), Leonardo DiCaprio (visuaalisten efektien suuri määrä) ja David Duchovny (päärooli Salaiset kansiot tv-sarjassa). Neon rooliin oli ehdolla myös Will Smith. Hän on myöhemmin sanonut, että jos olisi ottanut roolin vastaan, hän olisi tehnyt siitä sotkun eikä pitänyt itseään tarpeeksi kypsänä näyttelemään sitä. Smith on pitänyt päätöstään uransa huonoimpana tekona ja teki elokuvan Wild Wild West. Nicolas Cage ei suostunut Neon rooliin perhesyiden takia.
John Cusack ja Mark Wahlberg yrittivät sitä vastoin kovasti saada Neon roolin itselleen.
Sean Connery torjui Morpheuksen roolin ja jatko-osissa Arkkitehdin roolin, koska hän ei ymmärtänyt käsikirjoitusta. Myöskään Russell Crowe ei ymmärtänyt käsikirjoitusta ja kieltäytyi roolista kuten myös Chow Yun-Fat. Morpheuksen rooliin olivat ehdolla myös Morgan Freeman, Denzel Washington, Anthony Hopkins, Robert De Niro, Val Kilmer, Gary Oldman ja Samuel L. Jackson.
Gillian Anderson, Jennifer Beals ja Sandra Bullock kieltäytyivät Trinityn roolista. Bullock olisi hyväksynyt roolin, jos vastanäyttelijänä olisi ollut ehdolla tuolloin joku muu kuin Will Smith. Janet Jackson ei suostunut Trinityn rooliin, koska oli lähdössä The Velvet Rope Tour 1998-1999 kiertueelle.
Ehdolla Trinityn rooliin olivat myös Jada Pinkett Smith, Michelle Yeoh, Jennifer Connelly, Marisa Tomei, Salma Hayek, Catherine Zeta-Jones, Halle Berry, Jennifer Lopez, Angelina Jolie, Angie Harmon, Drew Barrymore, Kate Hudson, Uma Thurman, Ming-Na Wen, Winona Ryder, Lucy Liu, Courteney Cox, Heather Graham, Elizabeth Hurley, Mariska Hargitay ja Ashley Judd.
Musiikki
Elokuvan musiikin sävelsi Don Davis. Huomattuaan, että peilit esiintyvät usein elokuvassa, esimerkiksi peilikuvat sinisistä ja punaisista pillereistä Morpheuksen laseista, Davis keskittyi tähän peilikuva-teemaan musiikkia tehdessään.
Davisin elokuvamusiikin lisäksi The Matrixin soundtrackilta löytyy myös populaarimusiikkia, esimerkiksi yhtyeet Rammstein, Rob Dougan, Rage Against the Machine, Propellerheads, The Crystal Method, Ministry, Deftones, The Prodigy, Rob Zombie, Meat Beat Manifesto, Massive Attack ja Marilyn Manson ovat mukana.
Li-Fi
Li-Fin käyttökohteet ovat vastaavia kuin esimerkiksi WLAN- tai Wi-Fi-datansiirrolla. Sitä voi käyttää täydentäjänä kapasiteetin kasvattamisessa.. Jos molemmissa päissä on lähetin ja vastaanotin valolle voidaan Lifiä käyttää kaksisuuntaiseen viestintään. Hybridijärjestelyssä esimerkiksi Lifi lähettää yhteen suuntaan ja wlan tai bluetooth toiseen suuntaan.
Ernst Schröder
Friedrich Wilhelm Karl Ernst Schröder (25. marraskuuta 1841 Mannheim – 16. kesäkuuta 1902 Karlsruhe) oli saksalainen matemaatikko, joka tunnetaan ennen kaikkea algebrallisen logiikan kehittäjänä. Hän on merkittävä matemaattisen logiikan historiassa ennen kaikkea George Boolen, Augustus De Morganin, Hugh MacCollin ja Charles Peircen töiden laajentajana. Schröderin monumentaalinen Vorlesungen über die Algebra der Logik valmisti tietä matemaattisen logiikan nousulle itsenäisenä alana systematisoimalla erilaisia tuon ajan formaalisen logiikan järjestelmiä.
Antoine Balpêtré
Antoine Balpêtré (3. toukokuuta 1898 Lyon – 28. maaliskuuta 1963 Pariisi) oli ranskalainen näyttelijä. Hän esiintyi yli 50:ssä elokuvassa vuosina 1933–1963. Elokuvia, joissa hänet nähdään, ovat muiden muassa Korppi (1943), Syntisten saari (1950), Oikeus on tapahtunut (1950), Hiipivät askeleet (1952), Ennen vedenpaisumusta (1954), Musta kansio (1955) ja I vampiri (1956).
Kamahl
Kamahl (oik. Kandiah Kamalesvaran,, s. 13. marraskuuta 1934 Kuala Lumpur, Malesia) on australialainen matalaääninen viihdelaulaja, jonka uran kansainvälinen huippu ajoittui 1970-luvulle. Hän on saavuttanut kymmeniä listasijoituksia sekä jopa satakunta kulta- ja platinalevyä eri maissa. Hän on syntyperältään Sri Lankan tamili, mutta syntynyt Malesiassa. Teini-iässä hän muutti Australiaan, jossa opiskeli pari vuotta arkkitehtuuria kunnes päätyi laulajanuralle.
Euroopassa Kamahl koki lyhyen suosion 1970-luvun puolivälissä luonnonsuojeluaiheisella laulullaan ”The Elephant Song”, joka nousi listojen kärkeen Alankomaissa, Belgiassa, Irlannissa ja Tanskassa. Ainakin joissakin maissa tuon levyn tuotto lahjoitettiin Maailman luonnon säätiölle.<ref name=hs76 Laulutekstin suomennoksessa ”Ihminen on tehnyt sen” Juha Vainio vaihtoi norsun karhuksi, ja tämän tekstin levyttivät vuonna 1976 sekä Pasi Kaunisto, Tapio Heinonen että Reino Lauanne. Kamahl käväisi keväällä 1976 myös Suomessa nauhoittamassa televisiolle viihdeohjelman tunnetuimmista hiteistään, ajan tapaan ”playbackinä” eli valmiin ääniraidan päälle elehtien.
Luonnonsuojelutyön lisäksi Kamahl on tukenut muun muassa Unicefia ja Pelastakaa Lapset -järjestöä. Vuonna 1994 Kamahlille myönnettiin filantropiastaan Member of the Order of Australia -arvonimi ja vuonna 2004 Centenary-mitali.
Clare Francis
Clare Francis (1946) on brittiläinen kirjailija, joka ennen kirjailijanuraansa työskenteli mainosalalla. Hän ryhtyi seikkailevaksi purjehtijaksi ja kirjoitti dokumentaarisia teoksia matkoista, muun muassa Atlantin yksinpurjehduskilpailusta vuonna 1976.
Tutanota
Tutanota on saksalainen avoimen lähdekoodiin perustuva sähköpostipalvelu, jonka avulla viestit voi lähettää päästä päähän -salausta käyttäen. Viestit voi lähettää salattuna myös Tutanotan ulkopuolisiin sähköpostiosoitteisiin salasanaa käyttämällä. Palvelun avulla voidaan lähettää myös tavallisia salaamattomia viestejä. Tutanotaa voi käyttää verkkoselaimen lisäksi työpöytäsovelluksella (Linux, macOS, Windows) ja älypuhelimella (Android, iOS).
Ilmaisversioon kuuluu yksi gigatavu tallennustilaa. Maksullisissa versioissa voi esimerkiksi lisätä useampia käyttäjiä, käyttää omaa verkkotunnusta ja luoda sääntöjä saapuville viesteille. Myös lisätallennustilan ostaminen on mahdollista. Tutanota-nimi on peräisin latinankielisistä sanoista tuta (turvallinen) ja nota (viesti).
Clare Francis
Purjehduskirjojen jälkeen hän alkoi kirjoittaa jännityskirjoja, joissa niiden itsenäisen ja vaaroja uhmaavan päähenkilön kautta kuvastuu hänen oma seikkailijanelämänsä.
Tutanota
Toukokuussa 2019 Tutanota sijoittui ensimmäiseksi Mikrobitin testissä, jossa oli mukana yhteensä kuusi turvasähköpostisovellusta.
Kavoúsi Kástro
Kavoúsi Kástro on minolaisaikaisen asutuksen arkeologinen kohde Kreetan saarella Kreikassa. Se sijaitsee Ierápetran kunnassa noin 1,4 kilometriä kaakkoon nykyisestä Kavoúsin kylästä, josta se on saanut nimensä.
pienoiskuva|vasen|260px|Kavoúsi Kástron (merkitty ympyrällä) ja [[Kavoúsi Vrontás|Kavoúsi Vrontáksen (merkitty tähdellä) paikat mereltä nähtynä, alempana Kavoúsin kylä.]] Kavoúsi Kástron paikka on ollut asuttu erityisesti myöhäisellä minolaisella kaudella IIIC (LM IIIC) noin 1200–1100 eaa. Paikalla on ollut jonkin verran asutusta vielä geometrisella kaudella. Asutus sijaitsee huipulla korkealla vuorenrinteessä, noin 713 metrin korkeudella merenpinnasta laskettuna. Alempana saman vuoren rinteessä sijaitsee toinen saman ajan arkeologinen kohde, Kavoúsi Vrontás.
Tutanota
Saksalainen tuomioistuin päätti loppuvuodesta 2020, että Tutanotan on lisättävä palveluun toiminto, jolla poliisi pääsee katsomaan yksittäisiä sähköpostilaatikoita ja lukemaan posteja selväkielisinä. Tutanota ilmoitti valittavansa päätöksestä. Oikeusjutussa oli kyse siitä, voidaanko Tutanota laskea televiestintäpalveluksi. Euroopan unionin tuomioistuin katsoi vuonna 2019, että sähköpostipalvelut eivät ole sellaisia, mutta saksalaistuomioistuimen mielestä Tutanota osallistuu televiestintäpalvelujen toimittamiseen. Aiemmin samana vuonna toinen saksalainen tuomioistuin päätti, että Tutanota ei tarjoa televiestintäpalveluja.
Kavoúsi Kástro
Paikalla suoritti ensimmäisiä arkeologisia tutkimuksia Harriet Boyd vuonna 1900. Laajamittaiset arkeologiset kaivaukset alkoivat vuonna 1987. Niitä on suorittanut American School of Classical Studies at Athens eli Yhdysvaltain arkeologinen koulu.
Arvo Linko
Arvo Leander Linko (alun perin Lindén, 27. helmikuuta 1887 Tampere – 18. maaliskuuta 1941 Helsinki) oli suomalainen painija ja olympiamitalisti. Linko kilpaili myös uimahyppääjänä.
Lindén saavutti olympiapronssia kreikkalais-roomalaisessa painissa Lontoon kesäolympialaisissa 1908 alle 66,6 kg:n sarjassa. Hän kehitti pystypainiin heiton, joka jäi pysyvästi painitermistöön Lindén-heittona. Ainoan Suomen mestaruutensa hän voitti vuonna 1908 Tampereen seurahuoneen juhlasalissa. Kahtena seuraavana vuonna hän voitti Venäjän mestaruuden.
Painiurallaan Lindén edusti Tampereen Pyrintöä. Myöhemmin hän edusti uimahyppääjänä Helsingin Jyryä. Lindénin olympiamitali myytiin huutokaupassa helmikuussa 2015.
Kullervo Jylhä
Esko Kullervo Jylhä (16. huhtikuuta 1931 – 15. helmikuuta 1998) oli 1940–1990-luvuilla vaikuttanut kauhavalainen tunnettu tanssimuusikko sekä harmonikansoittaja. Kullervo Jylhä on muusikko Tapani Kankaan isoisä.
Kullervo Jylhän Tangoyhtye oli aikoinaan yksi kotimaisen tanssimusiikin huippunimiä joka kiersi Pohjanmaan tanssilavoja ahkerasti 1950-70 -luvuilla. Tanssiyleisö äänesti yhtyeen maakunnan suosituimmaksi kuusi kertaa Kauhajoen Kasinolla.
Orkesterin jäsenet olivat
- Urho Innanen, saksofoni
- Juhani Kankaanpää, rummut
Innasen jäätyä eläkkeelle hänen poikansa Reijo Innanen astui riveihin urkuriksi. Reijo siirtyi myöhemmin ravitsemusliikealalle, ja veti tamperelaista Paapan Kapakkaa, jonka yhtyessä hän soittaa edelleen.
Phil Laak
Philip Courtney ”Unabomber” Laak (synt. 8. syyskuuta 1972 Dublin) on irlantilais-amerikkalainen pokeriammattilainen. Nykyään hän asuu Los Angelesissa, Kaliforniassa.
Laak on pelannut television pokeriohjelmissa High Stakes Poker ja Poker After Dark. Hän seurustelee WSOP-rannekkeen voittaneen näyttelijän Jennifer Tillyn kanssa. Lempinimensä Laak on saanut siitä, että muistuttaa käyttämässään hupparissa Theodore ”Unabomber” Kaczynskia.
Toukokuussa 2023 Phil Laakin turnausansiot ylittivät 3,8 miljoonaa dollaria.
Yhdessä ystävänsä pokeriammattilainen Antonio Esfandiarin kanssa Laak esiintyy televisiosarjassa I Bet You, jossa kaksikko lyö vetoa keskenään erilaisista haasteista.
Joulu joka päivä
Joulu joka päivä on Arja Korisevan 12. albumi, joka julkaistiin 2002. Albumi on Korisevan toinen joululauluja sisältävä levy. Ensimmäisen joululevyn, Saa joulu aikaan sen, hän levytti 1991.
Olvassuon luonnonpuisto
thumb|250px|Olvassuon [[luontopolku|luontopolun opasteet.]] Olvassuon luonnonpuisto tai Olvassuon soidensuojelualue on Suomen Natura-alueisiin kuuluva suoalue Pohjois-Pohjanmaalla ja Kainuussa Utajärven, Pudasjärven ja Puolangan alueella Kiiminkijoen pohjoispuolella.
Pohjois-Pohjanmaan liitto teki aloitteen luonnonpuiston muuttamisesta kansallispuistoksi. Ympäristöministeri Ville Niinistö vei aloitteen jatkovalmisteluun vuoden 2012 lopulla. Metsähallitus ja ympäristöministeriö päättävät kansallispuiston toteutumisesta.
Luonnonpuiston alue
Vuonna 1982 perustetun suojelualueen kokonaispinta-ala on noin 27 037 hehtaaria, josta kivennäismaata on 5 960 hehtaaria, suota 20 868 hehtaaria ja vesistöjä 245 hehtaaria. Se muodostuu Olvas-, Oravi-, Näätä- ja Sammakkosoiden suolakeuksista ja on myös porotalouden kannalta merkittävä alue, samoin kuin tärkeä lintujen pesimäalue. Olvassuon pohjois- ja itälaidalla virtaa pohjoiskoilliseen Piltuanjoki, eteläpuolella taas ovat Juorkunan Marttisjärven kylä sekä Iso Olvasjärvi ja Pikku Olvasjärvi. Olvassuon luonnonpuisto on osa Natura 2000 -luonnonsuojelualueverkostoa. Se kuuluu myös maailmanlaajuiseen kosteikkoluontoa suojelevaan Ramsarin sopimukseen.
Kavoúsi Vrontás
Kavoúsi Vrontás (myös Kavoúsi Vrondá) on minolaisaikaisen asutuksen arkeologinen kohde Kreetan saarella Kreikassa. Se sijaitsee Ierápetran kunnassa noin 1,25 kilometriä etelään nykyisestä Kavoúsin kylästä, josta se on saanut nimensä.
Olvassuon luonnonpuisto
Rakennelmat
Luonnonpuistoon on Olvassuon etelälaidalle rakennettu lintutorni, jonne johtaa pitkospuista rakennettu polku Kirkaslammen laavupaikalta. Polun varrella on nähtävissä ennallistettua suota, jossa suuret valtaojat on palautettu luonnontilaan. Saunakankaalla Piltuanjoen törmällä on Metsähallituksen ylläpitämä autiotupa.
Kavoúsi Vrontás
pienoiskuva|vasen|260px|Kavoúsi Vrontáksen (merkitty tähdellä) ja [[Kavoúsi Kástron (merkitty ympyrällä) paikat mereltä nähtynä, alempana Kavoúsin kylä.]] Kavoúsi Vrontáksen paikka on ollut asuttu erityisesti myöhäisellä minolaisella kaudella IIIC (LM IIIC) noin 1200–1100 eaa. Paikalla on ollut jonkinlaista asutusta vielä subminolaisella ja protogeometrisella kaudella. Geometrisella kaudella paikka on toiminut hautausmaana.
Asutus sijaitsee kukkulalla noin 427 metrin korkeudella merenpinnasta laskettuna. Paikalta on löydetty useita rakennuksia, pyhäkkö sekä hautoja. Ylempänä saman vuoren rinteessä sijaitsee toinen saman ajan arkeologinen kohde, Kavoúsi Kástro. Suhteellisen lähellä sijaitsee myös kolmas vastaavan aikakauden asutus, Chalasménos. Asutuksia on ehdotettu viimeisten minolaisten turvapaikoiksi kulttuuriromahduksen keskellä.
Paikalla suoritti ensimmäisiä arkeologisia tutkimuksia Harriet Boyd vuonna 1900. Laajamittaiset arkeologiset kaivaukset alkoivat vuonna 1987. Niitä on suorittanut American School of Classical Studies at Athens eli Yhdysvaltain arkeologinen koulu.
Clive Burr
Clive Ronald Burr (8. maaliskuuta 1957 Lontoo, Englanti – 12. maaliskuuta 2013 Lontoo, Englanti ) oli brittiläinen muusikko, joka muistetaan parhaiten heavy metal -yhtye Iron Maidenin rumpalina.
Burr vaikutti Samson-yhtyeen rumpalina vuosina 1977–1978, minkä jälkeen hän liittyi Iron Maidenin rumpaliksi vuoden 1979 joulukuussa korvaten yhtyeestä eronneen Doug Sampsonin. Burr levytti Iron Maidenin kanssa kolme studioalbumia; yhtyeen debyyttialbumin Iron Maiden (1980), Killers (1981) ja läpimurtoalbumin The Number of the Beast (1982). Burr joutui lähtemään yhtyeestä Beast on the Road -kiertueen päätyttyä, koska hänen soittonsa kärsi kiertue-elämän vapaa-ajan vietosta. Hänen paikkansa Iron Maidenin rumpalina täytti edelleen yhtyeessä vaikuttava Nicko McBrain.
2000-luvun alussa Burr ilmoitti sairastavansa MS-tautia, jonka hoito rasitti hänen talouttaan merkittävästi. Iron Maiden teki erikoisjulkaisuja ja perusti vuonna 2002 Clive Burr MS Trust -rahaston keräämään rahaa hänen hyväkseen.
Killer Frost
Killer Frost (suom. Jääkuningatar) on nimitys kolmelle superroistolle DC Comicsin julkaisemissa Yhdysvaltalaisissa sarjakuvissa. Hahmo on esiintynyt monissa muodoissa, joista osa on ottanut Killer Frostin persoonan omakseen. Killer Frost esiintyy pääasiallisesti Firestormin vastustajana. Hän on toiminut myös Suicide Squadin jäsenenä. Hahmon nimeä ovat kantaneet Crystal Frost, Louise Lincoln ja Caitlin Snow.
Taustaa
Crystal Frost oli ensimmäinen inkarnaatio, joka esiintyi ensimmäisen kerran Firestorm #3:ssa (kesäkuu 1978). Kun Frost opiskeli tiedemieheksi Hudsonin yliopistossa, hän rakastui opettajaansa Martin Steiniin. Työskennellessään projektissa arktisella alueella, Frost järkyttyi saatuaan tietää, ettei Stein vastannut tunteitaan; Stein kertoi tutkijatoverilleen, että Frost oli vetäytynyt opiskelija ja että Stein oli vain yrittänyt vetää hänet ulos kuorestaan, minkä Crystal tulkitsi täysin väärin. Frost lukitsi itsensä vahingossa lämpökammioon, mutta selvisi hengissä muuttuen siten, että hän pystyi absorboimaan lämpöä elävästä olennosta ja heijastamaan kylmää ja jäätä. Hän kutsui itseään "Killer Frostiksi", hän aloitti murhanhimoisen ristiretken miehiä vastaan ​​ja otti yhteen Firestormin kanssa useaan otteeseen. Killer Frost kuoli lopulta imettyään liikaa energiaa Firestormista. Hänet on tunnistettu yhdeksi kuolleista roistoista, jotka on haudattu Hall of Justicen alle. Hänen ruumiinsa myöhemmin elvytettiin mustaksi lyhtyksi.
Tohtori Louise Lincoln on toinen inkarnaatio; hän esiintyi ensimmäisen kerran Firestormissa (osa 2) #21 (maaliskuu 1984) ja käytti "Killer Frost" -nimeä Firestormissa (osa 2) #34 (huhtikuu 1985). Lincoln oli Crystal Frostin kollega ja ystävä. Ystävänsä kuoleman jälkeen Lincoln päätti toistaa kokeen viimeisenä kunnioituksena ystävälleen ja Lincoln itse oli toinen Killer Frost. Yhtä häikäilemätön kuin edeltäjänsä, hän aloitti oman henkilökohtaisen kostonsa Firestormia vastaan, jota hän syytti ystävänsä kuolemasta. Hän palveli hetken Suicide Squadin jäsenenä ja myi sielunsa Neronille saadakseen lisää valtaa.
Underworld Unleashed -tapahtuman aikana Killer Frost hyökkäsi Havaijiin jäädyttäen osan saarista ennen kuin Teräspoika ja Knockout pysäyttivät hänet.
Sen jälkeen kun joukko gangstereita ottivat kohteekseen Lois Lanen, Killer Frost pelasti Loisin Solomon Grundylta, mutta jätti sitten toimittajan sidotuiksi ja suukapulassa junaraiteille toivoen saavansa kunnian ja palkinnon Lanen kuolemasta. Hänen suunnitelmansa teki tyhjäksi Teräsmies, joka pelasti Loisin ennen kuin juna ehti osua häneen.
Myöhemmin Lincoln huomasi, että hän oli sairastunut syöpään, ja huijasi Jason Ruschin, uuden Firestormin, parantamaan hänet. Kun hänen terveytensä ja voimansa palautuivat, Killer Frost riehui, mutta hän kukistui, kun Jasonin kyvyt kumosivat Lincolnin ruumiissa tehdyt muutokset ja palauttivat hänen syövän.
Killer Frost palasi vuotta myöhemmin tapahtumien aikana, missä hän oli ilmeisesti ryhtynyt suhteeseen Pakkasherran kanssa. Yhdessä nämä kaksi roistoa lähtivät tappamaan Manhattanilla toivoen vetävänsä Firestormin monimutkaiseen ansaan. Kun sankari saapui, Killer Frost lähetti laitteella heidät molemmat avaruuteen, jossa hän yritti absorboida auringon lämpöenergiaa. Firestorm onnistui niukasti pysäyttämään suunnitelmansa, ja Batman otti sekä Killer Frostin että Pakkasherran säilöön. Kun heitä lähetettiin pois, Killer Frost paljasti vihaisesti Pakkasherralle, että hän oli käyttänyt rakastajaansa vain pelinappulana, eikä hänellä ollut romanttista kiinnostusta tätä kohtaan.
Syyskuussa 2011 The New 52 käynnisti uudelleen DC:n jatkuvuuden; Killer Frost esitellään uudelleen syyskuussa 2013 Forever Evilin "Villains Month" -osana – hän esiintyi kertaluontoisessa Justice League of America -sarjassa (vol. 3) #7.2, jonka nimi on myös Killer Frost #1. Hänet voidaan nähdä myös Forever Evil #1:n kannessa, mikä viittaa hänen osallisuuteensa kyseisessä sarjassa, jossa hänen paljastetaan olevan tohtori Caitlin Snow, tiedemies, joka lähetettiin S.T.A.R. Labs Outpost #72 arktisella alueella työskentelemään termodynaamisen moottorin parissa, jonka luoja oli tehnyt itsemurhan. Snow huomasi pian, että H.I.V.E. agentit olivat ottaneet paikan haltuunsa. Kun hänet yritettiin tappaa moottorin sisällä, Snow repi kiihkeästi irti jäähdytysnestejärjestelmän ja sulautti hänen ruumiinsa jään kanssa. Muuttuen lämpövampyyriksi, hän tappoi H.I.V.E. agentit kostoksi. Sitten hän vaelsi ulos kylmään, kunnes törmäsi norjalaiseen leiriin ja otti myös heidän lämpöenergiansa. Hän kaappasi helikopterin ja pääsi takaisin kotikaupunkiinsa Pittsburghiin. Hän loi jopa puvun, joka auttoi häntä säilyttämään lämpöä pidempään. Myöhemmin hän tapasi supersankarin Firestormin ja huomasi, että hänen voimansa voisivat väliaikaisesti parantaa hänen mutaationsa. Hän yritti luoda Firestorm Nuclear Matrixia useita kertoja, mutta epäonnistui jokaisella yrityksellä. Kun rikossyndikaatti julisti Firestormin ja Justice Leaguen kuolleiksi, hän menetti toivonsa parantua tilastaan.
Killer Frost saa myöhemmin tiedemiehen Byten jäljittämään Firestorm Matrixin alkuperäisen luojan Martin Steinin syrjäiseen mökkiin, kun hän oli mennyt piiloon rikossyndikaatin valtauksen aikana Maassa. Hän tapasi Steve Trevorin, joka lähetettiin sinne yrittämään löytää Oikeuden Puolustajat, jotka olivat vangittuna Firestormin sisällä. Kun Stein oli elossa, Snow liittoutui kahden miehen kanssa löytääkseen heidät. Pian superroistot Multiplex, Black Bison, Hyeena, Tempest ja Plastique hyökkäsivät heidän kimppuunsa rikossyndikaatin pettämisestä. Taistellessaan heitä vastaan ​​Frost, Stein ja Trevor teleportoituivat toiseen A.R.G.U.S. tukikohtaan, jossa he oppivat, että Justice Leaguen vapauttamiseksi he tarvitsivat Ihmenaisen totuuden lassoa. He saivat tietää Gepardin pitävän sitä palkintona itsellään. He löysivät hänet ja hänen Menageriensa, mutta heidät kukistettiin. Tohtori Valo (Arthur Light) ilmestyi yhtäkkiä ja iski kaikki paitsi Frostin ja Trevorin tajuttomaksi. Voitettuaan hänet he onnistuivat toimittamaan Totuuden Lasson Kyborgille, joka käytti sitä menestyksekkäästi vapauttaakseen joukkuetoverinsa.
DC Rebirthissa Caitlin Snow viedään Belle Reven vankilaan, jossa hänet esitellään Suicide Squadille ja Amanda Waller tarjoaa hänelle paikan joukkueessa. Hän hyväksyy ja liittyy joukkueeseen. Hän auttaa Suicide Squadia taistelussa Justice Leaguea vastaan, mutta auttaa heitä myöhemmin Maxwell Lordia vastaan, kun Eclipso valtaa hänet, jonka yritys hyödyntää hänen "pimimpään toiveeseensa" vain vapauttaa hänen halunsa saada aikaan muutos. Sitten hänen on pelastettava koko Suicide Squad ja Justice League ottamalla energia pois Teräsmiehestä ja käyttämällä sitä Lordia vastaan. Myöhemmin Waller joutuu vapauttamaan Snowin Batmanin huostaan. Sitten hän liittyi uuteen Justice League of Americaan, joka koostui Batmanista, Atomista, Lobosta, Mustasta Kanarialinnusta, Vixenistä ja Säteestä.
Voimia ja kykyjä
Jokainen Killer Frostin versio on pystynyt muuntamaan lämpöä kylmäksi energiaksi. Tämän johdosta hän voi luoda kokonaisia esineitä jäästä, kuten seinämiä. Killer Frost voi myös muuttaa koskettamansa esineen jääksi.
Ranskan Dahomey
Ranskan Dahomey, virallisesti Dahomeyn ja sen alusmaiden siirtomaa, oli vuosina 1894–1958 Ranskan siirtomaa, joka oli osa Ranskan Länsi-Afrikkaa (, AOF). Toisen maailmansodan jälkeen Dahomeysta tuli osa Ranskan unionia korotetulla autonomialla. Ranskan viides tasavalta perustettiin 11. joulukuuta 1958, ja Ranskan unionista tuli Ranskan yhteisö. Siirtomaasta tuli itsehallinnollinen Dahomeyn tasavalta Ranskan yhteisössä, ja kaksi vuotta myöhemmin, 1. elokuuta 1960, Dahomey itsenäistyi uudestaan oltuaan Ranskan miehittämä 66 vuotta. Maa muutti nimensä vuonna 1975 Beniniksi.
Eksogeeninen
Useissa eri yhteyksissä, eksogeenisuus (kreikan ἔξω éxō 'ulkopuolella' ja -γένεια -géneia 'tuottaa' ) eli ulkosyntyisyys tarkoittaa ulkoisten syiden aiheuttamaa asiaa. Sen vastakohta on Endogeenisuus joka tarkoittaa sisäisten syiden aiheuttamaa.
Ranskan Dahomey
Historia
pienoiskuva|vasen|Ranskan miehitysjoukot Abomeyssa marraskuussa 1892. pienoiskuva|vasen|Ranskan valloitusjoukot kaivavat aarteita kuningas Béhanzinin palatsissa Abomeyn valtauksen jälkeen. Ranskan miehitysjoukot valloittivat Dahomeyn kuningaskunnan pääkaupungin Abomeyn vuonna 1892. Kuningas Béhanzin antautui vuonna 1894, ja hänet karkotettiin Martiniqueen. Valloittajat syöksivät vuonna 1900 vallasta myös hänen seuraajansa Agoli-Agbon, joka karkotettiin Gabonin. Sen jälkeen ranskalaiset eivät hyväksyneet Dahomeyhin uusia kuninkaita.
Ranskan siirtomaahallinnon aikana maassa laajennettiin lähetystyötä ja koulutusta, vaikka toiminta keskitettiin paljolti maan eteläosiin. Myös Dahomeyn maataloutta yritettiin hyödyntää.
Siirtomaahallinnon perustaminen
Ennen miehityssotaa ranskalaisten läsnäolo rannikolla oli voimakasta. Valloitussodassa 1890-luvun alussa Ranska kukisti fon-kansan ja sai hallintaansa koko Etelä-Dahomey. Vuoteen 1900 asti ranskalaiset hallitsivat suojelemiensa paikallisten hallitsijoiden avulla lähes koko maata, kunnes heidät korvattiin suoraan Ranskan hallinnon alaisilla johtajilla. Samaan aikaan veroja korotettiin. Vuonna 1905 Dahomey yhdistettiin Ranskan Länsi-Afrikkaan (AOF) sen osa-alueeksi. Alueen asema säilyi lähes muuttumattomana siirtomaahallinnon loppuun asti.
Ranskalaiset tekivät liitto- ja suojelusopimuksia Dahomeyn ympärillä olevien alueiden kanssa. Vuoteen 1908 mennessä kaikki entiset paikallishallinnon rippeet oli hävitetty. Aikaisempien afrikkalaisten kuninkaiden seuraajat eivät saaneet käyttää kuninkaan arvonimeä, vaan heitä kutsuttiin nimillä chefs supérieurs. useimmat Dahomeyn dynastiat kuitenkin säilyivät, vaikka vain niiden alamaiset tunnustivat ne.
Ranskan Dahomeyn siirtomaahallinto oli rauhallista, mutta sen katkaisivat pidätykset, protestit, vähäiset sotilaalliset selkkaukset ja toisinaan salamurhat.
Rajat, tullit ja liikenneyhteydet
Ranskan valta vahvistettiin myös perustamalla pysyvät rajat. Vuoteen 1889 mennessä Ranska, Saksa (lännessä oleva Togomaa) ja Britannia (idässä oleva Nigeria) sopivat Ranskan rajat rannikolla. Sen jälkeen rajalinjat ulotettiin sisämaahan, ja Länsi-Afrikan kansat saatiin hyväksymään uudet kohtalonsa.
Demokraattisten instituutioiden ja ihmisoikeuksien toimisto
Demokraattisten instituutioiden ja ihmisoikeuksien toimisto (Office for Democratic Institutions and Human Rights - ODIHR) on Euroopan turvallisuus- ja yhteistyöjärjestön osa, jonka tehtävänä on edistää demokratiaa, laillisuutta, ihmisoikeuksia, suvaitsevaisuutta ja syrjimättömyyttä. Se järjestää vaalitarkkailua järjestön jäsenvaltioissa näiden pyynnöstä. pienoiskuva|Demokraattisten instituutioiden ja ihmisoikeuksien toimisto Toimisto jakautuu demokratisointiosastoon, ihmisoikeuksien osastoon, vaaliosastoon, romaaniasioiden yhteyspisteeseen sekä suvaitsevaisuuden ja syrjinnän vastaiseen ohjelmaan.
Ranskan Dahomey
Rajat, tullit ja liikenneyhteydet
Siirtomaavallan muutos Dahomeyssa näkyi selvimmin verojen voimakkaana kasvuna. Ranskalaiset säätivät tulliverot 1880-luvulla hallintokulujen kattamiseksi. Siirtomaiden odotettiin maksavan oman hallintonsa, mutta keskushallinto vastasi sotilasmenoista. Ranskan Afrikan kenraalikuvernöörin virka perustettiin muodollisesti vuonna 1899, mutta se toteutettiin vasta vuonna 1905. Kenraalikuvernöörin keskusbyrokratia perustettiin Dakariin, josta se perusti sotilasvallan miehityksen sisämaassa oleville alueille sekä vastasi pääomasijoituksista.
Demokraattisten instituutioiden ja ihmisoikeuksien toimisto
Vaalitarkkailu
Yhdeksi ehkä näkyvimmistä ODIHR:n toiminnoista on muodostunut julkisuudessa vaalitarkkailu. Ukrainan oranssivallankumouksen aikana muiden kärjessä ODIHR vaalitarkkaili Ukrainan presidentinvaaleja ja osaltaan vaikutti siihen, että Ukrainan presidentinvaalien toinen kierros uusittiin, jolloin presidentiksi valittiin Viktor Juštšenko Viktor Janukovytšin sijaan. Toisen kierroksen uusinta mahdollistui poliittisella sopimuksella, jossa Ukrainan valtiosääntö luvattiin muuttaa parlamentaarisemmaksi siten, että Ukrainan presidentti saa valita ulkoasiainministerin ja puolustusministerin, mutta muut ministerit esitellään hallitusrintaman muodostavien puolueiden parlamenttiryhmien aloitteesta. Kompromissin esitti Ukrainan kommunistisen puolueen johtaja Petro Symonenko, jonka puolueen valtiopäiväryhmä menetti virallisen asemansa 2014 johtuen siitä, että Oleksandr Turtšynov halusi lakkauttaa puolueen neuvostojäänteenä. Lopuksi oikeusprosessin tuloksena lakkautettiin koko puolue myöhemmin. Oikeudellisesti oranssivallankumous tuli mahdollisesti siksi, että oikeusistuin ei ryhtynyt tutkimaan presidentinvaalin toisen kierroksen epäiltyjä rikkomuksia, vaan totesi, että prosessin tuloksena ei voida varmuudella sanoa, mikä vaalitulos oli. Tätä menetelmää, jossa oikeusistuin ei noudata ratkaisupakkoa, käytetään aluetason oikeusriidoissa vaalitulokseen liittyen määräämällä yleensä äänten uudelleenlaskenta.
Venäjän duuman vaaleissa ODIHR ei alkuperäisestä suunnitelmasta poiketen vaalitarkkaillut. Venäjä halusi asettaa ehtoja vaalitarkkailijoiden lukumäärälle sekä sille, mistä Euroopan turvallisuus- ja yhteistyöjärjestön maista vaalitarkkailijoita saa lähettää. Käytännössä ODIHR ilmoitti, että koska sen vaalitarkkailuun lähetettäviksi ajatellut henkilöt eivät saaneet viisumia ajoissa, se vetäytyy vaalitarkkailusta.
Ranskan Dahomey
Rajat, tullit ja liikenneyhteydet
Kuvernööri perusti vuonna 1904 Dahomeyhin rautatieyhtiön, jonka toimintaa laajennettiin Porto-Novosta Savéen ja Sakétésta Pobèen ja joka otti haltuunsa Cotonoun sataman parantamisen.
Demokraattisten instituutioiden ja ihmisoikeuksien toimisto
Vaalitarkkailu
ODIHR:n kieltäydyttyä kuitenkin Euroopan turvallisuus- ja yhteistyöjärjestön parlamentaarinen yleiskokous päätti lähettää parlamentaarikoista koostuvan vaalitarkkailijaryhmän, jollaiset ovat aikaisemmin toimineet yhteistyössä vaalitarkkailualueilla ODIHR:n kanssa.
Ranskan Dahomey
Verotus
pienoiskuva|Maantien kiveystöitä Dahomeyssa noin vuonna 1900. Rajojen perustaminen vahvisti Ranskan valtaa Dahomeyssa. Tullihuoneiden avulla yritettiin verottaa Togoon ja Nigeriaan suuntautuvaa kauppaa, mutta koska tulli oli kolmen siirtomaan alueella eri suuruinen, tuontitavaran suhteellinen hinta oli eri suuruinen, mikä tarjosi mahdollisuuden salakuljetukselle. Rajat merkitsivät myös eroja verotus- ja työvoimapolitiikassa. Vuonna 1910 ”päävero” oli Togossa 7,5 frangia, kun taas Dahomeyssa se oli 2,5 frangia. Ne, jotka asuivat Dahomeyssa ja joiden pellot olivat Togon puolella rajaa, eivät ennen pitkää halunneet mennä pelloilleen. Jotkut Savéssa asuvat muuttivat Nigeriaan välttääkseen henkilöverotusta ja teiden rakentamisen pakkotyötä mutta palasivat koteihinsa kaupankäyntiä varten.
Demokraattisten instituutioiden ja ihmisoikeuksien toimisto
Vaalitarkkailu
ODIHR tarkkaili Georgian ja Armenian presidentinvaaleja ja tunnusti vaalit rehellisiksi, vaikka maiden oppositio oli eri mieltä ja protestoi epärehellisinä pitämiään vaalituloksia vastaan kuukausia. Molemmissa maissa vallassa oleva presidentti tai hänen tukijansa sai ensimmäisellä vaalikierroksella noin 53 % äänistä, ja välttyi siten toiselta kierrokselta oppositiota vastaan. Protestit päättyivät Armeniassa verilöylyyn hallituksen hajottaessa mielenosoitukset.
Ranskan Dahomey
Verotus
Veron välttelystä rangaistiin ankarasti. Länsi-Afrikassa vuonna 1934 matkaillut englantilainen Geoffrey Gorer kertoo tavanneensa Pohjois-Dahomeyssa kaksi miestä, jotka eivät olleet maksaneet kaikkia verojaan. Maksupäivänä heiltä puuttui sadasta frangista 25.
Demokraattisten instituutioiden ja ihmisoikeuksien toimisto
Vaalitarkkailu
Venäläiset ovat osallistuneet demokraatisten instituutioiden ja ihmisoikeuksien toimiston vaalitarkkailuun Ukrainan oranssivallankumouksen jälkeen. Myös itsenäisten valtioiden yhteisön toimeenpaneva komitea on aloittanut oman vaalitarkkailun, jossa venäläisiä on runsaasti mukana mm. Transdnestrian ja Valko-Venäjän vaaleissa. Jopa satoja vaalitarkkailijoita lähettävien organisaatioiden vaalitarkkailutuloksissa on jonkin verran eroa lähinnä Euroopan unionin ja Yhdysvaltain sekä itsenäisten valtioiden yhteisön erilaisesta katsantokannasta vaalitarkkailtaviin maihin kokonaisuudessaan johtuen.
Ranskan Dahomey
Varojen käyttö
pienoiskuva|Dahomeylaisia Porto-Novon torilla vuonna 1908. Dahomeyn siirtomaahallinnon nettovaikutus oli, että maan asukkailta riistettiin verotuksen avulla valtavia summia. Varovaisimman arvion mukaan verotuloista neljännes yksinkertaisesti siirrettiin pois maasta. Toisen arvion mukaan 40 prosenttia kerätyistä veroista siirrettiin maasta ja pääosa lopuista tuloista käytettiin tuhlaillen.
Vaikka Dahomeyn siirtomaahallinto oli vahvempi kuin aikaisemmat, se oli aluksi pieni ja heikko. Se yritti hallita maata, kauppaa ja tuotantoa. Kauppapolitiikassa yritettiin tukea eurooppalaisten ja erityisesti ranskalaisten yritysten laajentumista. Ranskalaisia kauppiaita nimitettiin hallintoon, ja he olivat usein kauppakamarien johdossa.
Vuosien 1915–1918 kansannousut
Eri paikkakunnilla Borgoussa, Atakorassa ja Monossa puhkesi kansannousuja osittain ensimmäisen maailmansodan aiheuttamien korkean verotuksen, kuljetusolojen ja rekrytointipolitiikan takia. Kansannousuja aiheutti myös se, että siirtomaavalta lakkautti perinteiset karavaani- ja kauppareitit. Syinä kansannousuihin olivat myös Ranskan hallinnon aiheuttamat epäkohdat Dahomeyssa, liian suuri paikallisten hallitsijoiden määrä sekä historiasta juontuvat levottomuudet. Niissä oli mukana myös Nigerian muslimien agitaatiota valkoihoisia vastaan ja riitojen leviäminen Dahomeyn Bariba-johtajien välille, erityisesti Nikkin alueella, jossa britit olivat suistaneet vallasta Bussa-johtajan Nigeriasta käsin vuonna 1915.
Kapinoita olivat Hollin kapina 1914 Ouéméssa, jossa se rauhoittui vuonna 1918, Borgoun kansannousu, joka alkoi vuonna 1916 ja murskattiin 1918. Somba-kansan kapinaliike Atakorassa syntyi tyytymättömyydestä sotaväenottoihin.
Ranskan kuvernöörit nujersivat kapinoita ja rankaisivat osallistujia sakoilla, vankeudella ja veronkorotuksilla. Selkkauksia ratkoivat myös epävirallisesti ranskalaisten nimittämät kantonien päälliköt.
Ranskan assimilaatiopolitiikka
pienoiskuva|Ranskalainen kenraali Cotonoussa noin vuonna 1890. Ranskalaisten hallinto Dahomeyssa perustui poliittiseen teoriaan, joka oli ristiriidassa Ranskan tasavallan vastaavan kanssa. Se oli ristiriidassa myös Dahomeyn alamaisten näkemysten kanssa. Ideologinen erimielisyys hallitsijoiden ja hallittavien välillä oli keskeinen tekijä siinä, millaiseksi siirtomaavalta koettiin. Vähitellen dahomeylaiset saavuttivat perustuslaillista asemaa ja saivat myönnytyksiä.
Ranskan Länsi-Afrikan assimilaatiopolitiikan mukaan siirtomaat olivat olennainen osa emämaa-Ranskaa, ja niitä pidettiin myös merentakaisina provinsseina. Länsiafrikkalaisia pidettiin Ranskan alamaisina, ja kuten lapsilta, heiltä odotettiin isänmaallisia velvollisuuksia. Ranskalaiset uskoivat, että sivilisaation tärkein velvollisuus villejä kohtaan oli antaa heille ”työn maku”. Tätä perusteltiin sillä, että sivilisaation edunsaajina heidän tulisi osallistua sen maan kulujen maksamiseen, joka tuottaa heille etuja. Tämän ajattelun mukaisesti ”natiivin” ensisijainen rooli oli siis taistella ja tuottaa kotimaan puolesta. Ranskalaiset uskoivat, että ”natiivi” sen ansiosta väistämättä sivistyy, joten auttaessaan Ranskaa ”natiivi” itse asiassa auttaa itseään.
Alamaisten luokittelu
Ranskan siirtomaapolitiikan taustalla oli teoreettinen oppi, jonka mukaan oletettiin, että siirtomaiden kansat sopeutuvat vähitellen siirtomaahallitsijan alaisuuteen. Niille siirtomaiden alamaisille, jotka olivat omaksuneet Ranskan kulttuurin mukaiset ominaisuudet, myönnettiin assimilén (sopeutunut) tai évoluén (kehittynyt) asema. Näitä olivat esimerkiksi ranskan kieli, vaatetus, koulutus ja uskonto. Asema saatettiin myöntää myös henkilölle, joka oli palvellut erinomaisesti Ranskan siirtomaa-armeijassa tai virkailijana.